
         Проектот е финансиран
 од Европската Унија
МЦМС 	                                                                                                                                              Конкурс 

КОНКУРС
зa
[bookmark: _Hlk124947033]изработка на мурал во просториите на Комисијата за спречување и заштита од дискриминација (КСЗД)

1. Позадина 
[bookmark: _GoBack]Македонскиот центар за меѓународна соработка (МЦМС) во 2022 година почна да го спроведува проектот „Комисијата за антидискриминација ја извршува својата превентивна и заштитна улога“, финансиран од Европската Унија. 
Главната цел на проектот е да допринесе кон зајакнување на институционалниот одговор за борба против дискриминацијата и неправедниот третман кон маргинализираните групи и граѓани. Во проектот, борбата против дискриминацијата ја согледуваме од два аспекта: прво, преку добро поставени и подготвени институции за брз одговор кон распространетата дискриминација, и второ, преку зголемена граѓанска свест (граѓани, граѓански здруженија, медиуми, итн.) за еднаквост и  недискриминација. Овие два аспекта се тесно поврзани и испреплетени – зајакнувањето на институциите ќе ја зголеми довербата на граѓаните и охрабри да го кренат својот глас пред неправдите и обратно, притисокот кој доаѓа од страна на граѓаните ќе влијае да имаме институции кои постојано ќе се подобруваат и соодветно ќе реагираат. 
Во Северна Македонија, во октомври 2020 година се донесе новиот Закон за спречување и заштита од дискриминација со кој се утврдија низа на заштитени карактеристики, и листата на заштитени карактеристики се остави отворена.[footnoteRef:1] Со овој Закон се воспостави и третиот мандат на новоименуваната Комисија за спречување и заштита од дискриминација (КСЗД), сега со проширени надлежности не само во заштитата од дискриминација туку и во промоцијата на недискриминацијата пошироко во општеството.  [1:  Закон за спречување и заштита од дискриминација (Службен весник бр. 258/2020). Со овој закон се забранува секоја дискриминација врз основа на раса, боја на кожа, потекло национална или етничка припадност, пол, род, сексуална ориентација, родов идентитет, припадност на маргинализирана група, јазик, државјанство, социјално потекло, образование, религија или верско уверување, политичко уверување, друго уверување, попреченост, возраст, семејна или брачна состојба, имотен статус, здравствена состојба, лично својство и општествен статус или која било друга основа. ] 

Во рамките на проектот предвидено е реализација на мурали кои треба да ја искористат моќта на уметноста и креативноста за да ги претстават основните вредности како што се човековото достоинство, слободата, демократијата, недискриминацијата, еднаквоста, солидарноста, почитувањето на владеењето на правото и човековите права. Преку муралната уметност на иновативен начин сакаме да поттикнеме реобмислување на социјалните и политичките односи на јавните простори и ги отелотвориме социјалните и културните искуства на сите граѓани во општеството, а особено на маргинализираните и групите на граѓани кои се ранливи. Во рамки на овој проект планирано е да се подготват два мурала. Со изработката на муралите ќе се поддржат артистите кои креираат и творат во Северна Македонија. 
2. Цел на конкурсот и насоки
[bookmark: _Hlk124947085][bookmark: _Hlk138170241]Овој конкурс се однесува на првиот мурал кој ќе се подготви во просториите на КСЗД. Целта на муралот ќе биде да инспирира и артикулира толеранција, недискриминација и почитување меѓу граѓаните и различните групи на граѓани во Северна Македонија. Идејните решенија за муралот треба да ги отсликуваат погоре споменатите цели како и основните начела/цели врз којшто се темели работата на КСЗД[footnoteRef:2].  [2:  Види повеќе за работата на КСЗД на: Закон за спречување и заштита од дискриминација: https://shorturl.at/kpMQV и веб страна на КСЗД: https://kszd.mk/ ] 


Муралот треба да биде изработен во боја и да се изработи во холот на КСЗД на внатрешен ѕид на големина од 3x5 метри (види Прилог 1. Слика од внатрешен ѕид во КСЗД). Муралот треба да биде оригинален дизајн (односно специјално дизајниран за овој конкурс) и не треба на него да се прикажуваат брендирани или заштитени со авторски права производи, услуги итн. 
3. Времетраење и временски распоред на задачата
Работата на оваа задача треба да започне во септември и да заврши во октомври 2023 г. Точните датуми ќе се договорат со избраниот уметник.
4. Критериуми кои треба да се исполнат од уметниците
Да има претходно искуство работено на мурали во Северна Македонија или странство на јавни површини и ѕидови. 
5. Постапка за изразување на интерес
За изразување на интерес потребно е да се поднесат следните документи: 
· Професионална биографија (вклучително и портфолио на сработени мурали);
· Писмо за изразување на интерес, во кое е наведено финансиска понуда изразена во бруто сума во евра за изработка на муралот (авторски ангажман и материјали за изработка)[footnoteRef:3]; [3:  Опремата односно скелето за изработка на муралот ќе го обезбеди МЦМС. ] 

· Доставување на идејни скици за муралот, краток опис за концептот и краток технички опис на материјалите за работа. 
Документите се доставуваат во компресирана форма – зип формат со големина од најмногу 15 MB. Уметниците можат да се пријават индивидуално или како група односно колективно. Договор за работа може да се склучи со физичко лице или преку фирма. 
Рокот за пријавување и поднесување на документите е до  31 јули 2023 г. на следната електронска адреса fiv@mcms.mk. Доколку имате прашања во врска со конкурсот испратете ги на истата електронска адреса. 


Бр. 09-41/5-2023
Скопје, 26.06.2023 г.

	
	





Прилог 1. Слика од внатрешен ѕид во КСЗД 

